**AUTORIZAȚIE DE MEDIU**

**Nr. xxx din xxx.2023**

Ca urmare a cererii adresate de **S.C. Lavanda Lola Beauty S.R.L,** cu sediul în **municipiul Cluj-Napoca, str. Codrului, nr. 48H, jud. Cluj,** înregistrată la APM Cluj cu numărul 14117 din 16.06. 2023 și a completarilor ulterioare 15583 din 07.07.2023

 În urma analizării documentelor transmise şi a verificării, in baza HG nr. 43/2020 privind organizarea și funcționarea Ministerului Mediului, Apelor și Pădurilor, a HG nr.1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare, a Ordinului MMDD nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare şi a Ordinului nr. 1150/2020 privind aprobarea procedurii de aplicare a vizei anuale a autorizaţiei de mediu şi a autorizaţiei integrate de mediu se emite:

**AUTORIZATIA DE MEDIU**

**Titular:** **S.C. Lavanda Lola Beauty S.R.L**,

**pentru funcţionarea:**Fabricarea săpunurilor, detergenţilor şi a produselor de întreţinere și Fabricarea parfumurilor şi a produselor cosmetice (de toaletă).

**Punct de lucru :** municipiul Cluj-Napoca, str. Codrului, nr. 48H, jud. Cluj

**care prevede desfasurarea urmatoarelor activitati (conform cod CAEN):**

|  |  |  |  |
| --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Cod CAEN Rev.1** | **Denumire activitate CAEN Rev.1** |
| 2041 | Fabricarea săpunurilor, detergenţilor şi a produselor de întreţinere | 2451 | Fabricarea săpunurilor, detergenților și a produselor de întreținere |
| 2042 | Fabricarea parfumurilor şi a produselor cosmetice (de toaletă) | 2452 | Fabricarea parfumirilor și a produselor cosmetice (de toaletă) |

**Documentaţia conține:**

- Fişă de prezentare şi declaraţie întocmită de SC Lavanda Lola Beauty SRL;

- Fise tehnice de securitate;

- Contract de împrumut de folosință;

- Contract de prestări servicii de colectare a deșeurilor municipale pentru utilizatorii non-casnici, seria-Nr. CJL101CJNAE-005785 din 2023 încheiat cu Supercom SA

- Contract de colectare deșeuri nr. 4/19.06.2023 încheiat cu Grand Invest SRL

- Contract de servicii de colectare, transport, procesare și/sau eliminare finală a deșeurilor industriale nr. 4268/19.06.2023 încheiat cu Jifa SRL

- Plan de situație, plan de încadrare în zonă;

- Extras de carte funciara nr. 316287 Cluj-Napoca

- OP reprezentând tarif obținere autorizaţie de mediu: 500 lei;

- anunț ziar – mediatizare solicitare Autorizație de Mediu

**şi următoarele acte de reglementare emise de alte autorităţi**:

* Certificat de Înregistrare-emis de ORC Cluj, CUI 40055315, J12/4837/2018
* Certificat constatator nr. 94700 din 19.06.2023 emis de ORC Cluj Napoca

**Prezenta autorizație se emite cu următoarele condiții impuse:**

- se vor respecta prevederile O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare şi Ord. M.M.D.D. nr. 1798/2007, cu modificările şi completările ulterioare, titularul de activitate fiind direct răspunzător în caz de prejudiciere a ambientului, a stării de sănătate şi confort a populaţiei datorate activităţii obiectivului.

**I. luarea tuturor măsurilor:**

- de prevenire eficientă a poluării şi evitarea oricărui risc de poluare;

- care să asigure că nici o poluare importantă nu va fi cauzată;

- de evitare a producerii de deşeuri şi, în cazul în care aceasta nu poate fi evitată, valorificarea lor, iar în caz de imposibilitate tehnică şi economică, luarea măsurilor pentru neutralizarea şi eliminarea acestora, evitându-se sau reducându-se impactul asupra mediului

- de utilizare eficientă a energiei;

- de menţinere în stare de funcţionare a mijloacelor existente de prevenire şi stingere a incendiilor;

- de respectare a ordinii, curăţeniei şi liniştii publice în perimetrul obiectivului;

- de asigurare a unui stoc minim de materiale şi mijloace pentru intervenţie în caz de accidente;

**II. pentru desfăşurarea activităţii autorizate:**

- Producătorii de deșeuri nepericuloase, unitățile și întreprinderile prevăzute la art. 34, producătorii de deșeuri periculoase și unitățile și întreprinderile care colectează sau transportă deșeuri periculoase, nepericuloase cu titlu profesional ori acționează în calitate de comercianți și de brokeri de deșeuri periculoase și nepericuloase **țin o evidență cronologică lunară, o publică în format tabelar și o pun la dispoziția agenției județene pentru protecția mediului electronic în sistemul pus la dispoziție de ANPM, până la 15 martie anul următor raportării**, precum și la cerere autorităților competente de control" conform OUG 92/2021 privind regimul deșeurilor, *cu modificările și completările ulterioare*,  Art. 48. - (1)

- titularul activității are obligația solicitării de la furnizor și deținerii pe amplasament a fișelor tehnice de siguranță pentru toate substanțele și preparatele chimice periculoase deținute și utilizate, editate în limba română, conform Regulamentului CE 1907/2006 REACH privind înregistrarea, evaluarea, autorizarea și restricționarea substanțelor chimice;

- luarea tuturor măsurilor necesare pentru protecția mediului înconjurător, a sănătății populației și pentru asigurarea securității la locul de muncă prin aplicarea prevederilor fișelor tehnice de securitate ale substanțelor sau preparate periculoase deținute pe amplasament;

- respectarea regulamentelor de exploatare şi întreţinere a instalaţiilor din dotare

-interzicerea evacuării oricărei substanţe sau materii care polueazǎ mediul în apele de suprafaţǎ sau canalele de scurgere a apei pluviale de pe amplasament sau din afara acestuia;

*-* aprovizionarea cu materii prime şi materiale auxiliare se va face astfel încît să nu se creeze stocuri care prin depreciere să ducă la formarea de deşeuri; toate materiile prime şi materialele auxiliare vor fi recepţionate, manipulate şi depozitate conform normelor specifice fiecărui material, fişelor tehnice de securitate, unde este cazul, în condiţii de siguranţă pentru personal şi mediu;

- colectarea separată şi controlată a deşeurilor pe categorii, valorificarea celor reciclabile şi eliminarea celor nerecuperabile prin firme specializate şi autorizate, conf. OUG nr. 92/2021 privind regimul deșeurilor cu modificarile și completările ulterioare;

- persoanele juridice ce exercită o activitate comercială sau industrială, pentru care autoritatea competentă pentru proteția mediului a emis o autorizație de mediu/autorizație integrată de mediu, având în vedere rezultatele unui audit de deșeuri, este obligată să întocmească și să implementeze un program de prevenire și reducere a cantităților de deșeuri generate din activitatea proprie sau, după caz, de la orice produs fabricat, inclusiv măsuri care respecta un anumit design al produselor, și să adopte măsuri de reducere a periculozității deșeurilor;

-stocarea temporară a deşeurilor pe amplasament este permisă doar pentru maxim 1 an (pentru deşeurile care urmează a fi eliminate) şi maxim 3 ani (pentru deşeurile care urmează a fi tratate sau valorificate);

- menţinerea în stare de curăţenie a spaţiului din incintă, fără depozitări necontrolate de deşeuri;

- interzicerea depozitării definitive şi/sau a incinerării oricărui tip de deşeu în incinta obiectivului;

- luarea tuturor măsurilor necesare pentru protecţia mediului înconjurător, a sănătăţii populaţiei şi pentru asigurarea securităţii la locul de muncă prin aplicarea prevederilor fişelor

tehnice de securitate ale substanţelor sau preparatelor periculoase utilizate pe amplasament;

- se interzice depozitarea, evacuarea pe sol sau în cursuri de apă a oricăror materii sau reziduuri poluatoare ce pot afecta direct sau indirect calitatea acestora;

- codificarea deșeurilor se va face conform Deciziei Comisiei 2014/955/UE a Comisiei din 18 decembrie 2014 de modificare a Deciziei nr. 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;

- colectarea separată și controlată a deșeurilor pe categorii, valorificarea celor reciclabile și eliminarea celor nerecuperabile doar prin firme specializate și autorizate, pe bază de contracte încheiate cu aceștia, conform OUG nr. 92/2021 privind regimul deșeurilor;

- asigurarea cǎ toate operaţiunile de pe amplasament vor fi realizate în aşa manierǎ încît sǎ nu determine deteriorarea sau perturbarea semnificativǎ a zonelor de agrement, recreaţionale sau de locuit din vecinătatea amplasamentului;

- încadrarea nivelului de zgomot în limitele prevăzute de SR 10009/2017

*-* respectarea ordinii, curăţeniei şi liniştii publice în perimetrul obiectivului;

- în cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului *„poluatorul plătește”*;

- obţinerea/actualizarea tuturor autorizaţiilor/avizelor necesare funcţionării obiectivului;

- se vor respecta condiţiile prevăzute de Ordonanţa nr. 21/2002, modificată şi completată cu Legea nr. 515/2002 privind gospodărirea localităţilor urbane şi rurale;

- reînnoirea tuturor autorizaţiilor şi avizelor care îşi pierd valabilitatea, emise de alte autorităţi, luate în considerare la emiterea prezentei autorizaţii;

- autorizaţia de mediu se suspendă pentru nerespectarea prevederilor acesteia, conform art.

 17, alin. (3) al O.U.G. nr. 195/2005 privind protecţia mediului, aprobată prin Legea nr. 265/

2006, cu modificările şi completările ulterioare

**Titularul de activitate este obligat să respecte în integralitate prevederile următoarelor acte normative:**

**-** OUG nr. 195/2005 privind protecţia mediului aprobată prin Legea nr. 265/2006 cu toate modificările şi completările ulterioare;

**-** Legea nr. 219/2019 pentru modificarea și completarea art. 16 din Ordonanța de urgență a Guvernului nr. 195/2005 privind protecția mediului;

**-** Ord. nr. 1150/2020 privind aprobarea procedurii de aplicare a vizei anuale a autorizaţiei de mediu şi a autorizaţiei integrate de mediu, cu modificările și completările ulterioare;

**-** HG nr. 856/2002 privind introducerea evidenţei gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu toate modificările şi completările ulterioare;

**-** Decizia Comisiei 2014/955/UE din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;

**-** OUG nr. 92/2021 privind regimul deşeurilor cu modificarile și completarile ulterioare;

**-** Legea nr. 249/2015 privind modalitatea de gestionare a ambalajelor şi a deşeurilor de ambalaje, cu toate modificǎrile şi completǎrile ulterioare;

**-** Ordinul nr. 794/2012 privind procedura de raportare a datelor referitoare la ambalaje şi deşeuri din ambalaje;

**-** OUG nr. 74/2018 pentru modificarea și completarea Legii nr. 249/2015 privind modalitatea de gestionare a ambalajelor și a deșeurilor de ambalaje și a O.U.G. nr. 196/2005 privind Fondul pentru mediu, modificată și completată prin Legea nr. 31/2019;

**-** OMS 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare;

 **-** OUG nr. 196/2005 privind Fondul pentru mediu, aprobată prin Legea nr. 105/2006, cu toate modificǎrile şi completǎrile ulterioare;

***-***Ordinul nr. 591/2017 pentru aprobarea modelului şi conţinutului formularului “Declaraţie privind obligaţiile la Fondul pentru Mediu” şi a instrucţiunilor de completare şi depunere a

acestuia, modificat şi completat de Ordinul nr. 520/2019;

***-***Ord. nr. 578/2006 al MMGA pentru aprobarea Metodologiei de calcul al contribuţiilor şi taxelor datorate la Fondul pentru mediu, cu toate modificǎrile şi completǎrile ulterioare;

**-** O.U.G. nr. 68/2007 privind răspunderea de mediu, cu referire la prevenirea şi repararea prejudiciului asupra mediului, aprobată prin Legea nr. 19/2008, modificată şi completată prin O.U.G. nr. 15/2009 modificată şi aprobată prin Legea 249/2013 şi care transpune prevederile

Directivei Parlamentului European şi a Consiliului 2004/35/CE din 21 aprilie 2004 privind

răspunderea pentru mediul înconjurător în legătură cu prevenirea şi repararea daunelor aduse mediului, modificată şi aprobată prin Legea 249/2013;

**-** Ordonanţa nr. 21/2002, modificată şi completată cu Legea nr. 515/2002, privind gospodărirea localităţilor urbane şi rurale;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Titularul autorizaţiei are următoarele obligaţii:**

**-** sărespecteprevederile legale din domeniul protecţiei mediului;

**-** să notifice Agenţiei pentru Protecţia Mediului Cluj orice incident cu potenţial de contaminare a apelor de suprafaţă şi subterane sau care poate reprezenta o ameninţare de mediu pentru

aer, sol sau subsol;

**-** să asiste şi să pună la dispoziţia reprezentanţilor Agenţiei pentru Protecţia Mediului Cluj toate datele necesare pentru desfăşurarea controlului conformării activităţii cu prevederile prezentei autorizaţii, pentru prelevarea de probe şi/sau culegerea oricăror informaţii privind respectarea prevederilor autorizaţiei;

**-**sănotifice Agenţia pentru Protecţia Mediului Cluj dacă intervin elemente noi, necunoscute la data emiterii autorizaţiei de mediu, precum şi asupra oricăror modificări ale condiţiilor care au stat la baza emiterii autorizatiei de mediu, înainte de realizarea modificării; titularului autorizaţiei, îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu competente;

**-** să solicite revizuirea autorizaţiei de mediu la modificări în structura şi/sau profilul de activitate;

**-** să solicite şi să obţină acordul de mediu pentru orice proiect de investiţii noi, ori de modificare a celor existente, aferente activităţilor cu impact asupra mediului;

**-** să notifice Agenţia pentru Protecţia Mediului Cluj dacă urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, lichidare, faliment, încetarea activităţii, conform legii în vederea stabilirii obligaţiilor de mediu, conform art. 10 din OUG nr. 195/2005 privind protecţia mediului, adoptată prin Legea nr. 265/2006, cu modificarile si completarile ulterioare;

**-** titularul de activitate are obligaţia de a se conforma oricăror modificări survenite în legislaţia de mediu, pe perioada de valabilitate a autorizaţiei;

**-** să solicite în fiecare an şi să obţină viza anuală a autorizaţiei de mediu, conform Legii nr. 219/2019 pentru modificarea și completarea art. 16 din Ordonanța de urgență a Guvernului nr. 195/2005 privind protecția mediului şi conform anexei la Ordin nr. 1150 din 27 mai 2020 privind aprobarea Procedurii de aplicare a vizei anuale a autorizaţiei de mediu şi autorizaţiei integrate de mediu, art. 5 alin. (4) cu „maximum 90 de zile şi de minimum 60 de zile înainte de ziua şi luna corespunzătoare zilei şi lunii în care a fost emisă autorizaţia pe care acesta o deţine”;

**Nerespectarea prevederilor prezentei autorizații de mediu se sancţionează conform prevederilor legale în vigoare.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**Prezenta autorizație de mediu își păstrează valabilitatea pe toată perioada în care beneficiarul acesteia obține viza anuală conform Legii nr. 219/15.11.2019 și a Ordinului 1150/27.05.2020, pentru modificarea și completarea OUG nr. 195/2005 privind protecția mediului.**

1. **Activitatea autorizată**

Fabricarea săpunurilor, detergenților, produselor de întreținere, a parfumurilor şi a produselor cosmetice (de toaletă)

|  |  |  |  |
| --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Cod CAEN Rev.1** | **Denumire activitate CAEN Rev.1** |
| 2041 | Fabricarea săpunurilor, detergenţilor şi a produselor de întreţinere | 2451 | Fabricarea săpunurilor, detergenților și a produselor de întreținere |
| 2042 | Fabricarea parfumurilor şi a produselor cosmetice (de toaletă) | 2452 | Fabricarea parfumirilor și a produselor cosmetice (de toaletă) |

1. **Dotări (instalații, utilaje, mijloace de transport utilizate în activitate)**

 Sc Lavanda Lola Beauty SRL își desfășoară activitatea pe o suprafață de 56 mp închiriată.

 Bilanț teritorial al imobilului este următorul:

|  |  |  |  |
| --- | --- | --- | --- |
| Nr. Crt. | Amplasare | Suprafete (mp) | Destinatie |
| 1 | Hol acces | 2 | Depozitare materie primă si produs finit |
| 2 | Vestiar | 2 | Personal angajat |
| 3 | Grup sanitar | 2 | Personal angajat |
| 4 | Zonă birou | 1 | Personal administrativ |
| 5 | Spatiu depozitare | 8 | Zonă depozitare materie prima si produs finit |
| 6 | Zonă producție | 41 | Producție |
| 7 | Suprafață totală | 56 |  |

 **Utilaje si echipamente:**

În vederea desfăsurării activitătii complete, **S.C. Lavanda Lola Beauty S.R.L** dispune de următoarele aparate/instalatii:

|  |  |  |  |
| --- | --- | --- | --- |
| **Nr. Crt.** | **Tip utilaj/dotare** | **Bucata** | **Utilizare/activitate** |
| 1 | Mese de lucru din inox | 4 | Producție |
| 2 | Mașină de spălat vase | 1 | Producție |
| 3 | Carucioare de inox | 2 | Producție |
| 4 | Chiuveta | 1 | Producție |
| 5 | Separator de grăsimi | 1 | Producție |
| 6 | Aragaz cu 4 ochiuri | 1 | Producție |
| 7 | Plită electrica | 1 | Producție |
| 8 | Aparat de aer conditionat | 1 | Incălzire/răcire spațiu |
| 9 | Centrala termică | 1 | Incălzire spațiu |
| 10 | Frigider | 1 | Producție |
| 11 | Mixer Profesional | 1 | Producție |
| 12 | Cântar digital | 3  | Producție |
| 13 | Dulapuri depozitare | 4 | Producție |
| 14 | Mixer de mână | 1 | Producție |

**Mijloace de transport:**

* 1 autoturism
1. **Materiile prime, auxiliare, combustibilii și ambalajele folosite – mod de depozitare, cantități**

|  |  |  |  |  |  |  |  |
| --- | --- | --- | --- | --- | --- | --- | --- |
| Tip | Denumire | Incadrare | Cantitate | UM/lună | Destinatie/ Utilizare | Mod Depozitare | Periculozitate |
| Grăsimi | Unt de cacao | Materii prime | 12 | Kg | Producție | In depozit | Nepericulos |
| Unt de shea | Materii prime | 13 | Kg | Producție | In depozit | Nepericulos |
| Uleiuri | Ulei de măsline | Materii prime | 20 | Kg | Producție | In depozit | Nepericulos |
| Ulei de argan | Materii prime | 20 | Kg | Producție | In depozit | Nepericulos |
| Ulei de gălbenele | Materii prime | 10 | Kg | Producție | In depozit | Nepericulos |
| Ulei de ricin | Materii prime | 10 | Kg | Producție | In depozit | Nepericulos |
| Substanță | Hidroxid de potasiu | Materii prime | 10 | Kg | Producție | In depozit | Periculos |
| Surfactanți | Betaina 30% | Materii prime | 5 | Kg | Producție | In depozit | Periculos |
| Lauryl glucoside | Materii prime | 5 | Kg | Producție | In depozit | Periculos |
| Decyl glucoside | Materii prime | 5 | Kg | Producție | In depozit | Periculos |
| Amestecuri | Detergenți | Materii prime | 0,5 | Kg | Curățenie | In depozit | Periculos |
| Dezinfectanți | Materii prime | 0,5 | Kg | Curățenie | In depozit | Periculos |
| Alcool | Alcool | Materii prime | 20 | Kg | Producție | In depozit | Periculos |
| Active | Acid hialuronic | Materii prime | 0,5 | Kg | Producție | In depozit | Nepericulos |
| Vitamina E | Materii prime | 0,3 | Kg | Producție | In depozit | Nepericulos |
| Uree | Materii prime | 0,2 | Kg | Producție | In depozit | Nepericulos |
| Apă | Apă distilată | Materii prime | 0,2 | Kg | Producție | In depozit | Nepericulos |
| Combustibil | Motorină | Materie primă | 150 | l | Activitate | Pompa | Periculos |

**3.Utilităţi - apă, canalizare, energie (surse, cantităţi, volume):**

|  |  |  |  |
| --- | --- | --- | --- |
| **Tip utilitate** | **Descriere** | **Cantitate** | **UM** |
| Energie | Energia electrica este asigurata prin intermediul retelei locale pe baza de contract de inchiriere spatiu. | 150 | kWh/ luna |
| Apa | Alimentarea cu apă potabila și evacuare ape uzate, este asigurata prin contractul de inchiriere spatiu. | 5 | mc / luna |
| Gaz | Energia termică este aigurată prin intermediul retelei locale pe baza de contract de inchiriere spatiu. | 50 | mc/ luna |

**4. Descrierea principalelor faze ale procesului tehnologic sau a activităţii:**

Procesul tehnologic cuprinde urmatoarele etape:

* aprovizionarea cu materiei prime și materii auxiliare
* introducerea materiilor prime în cantitățile prevpzute de rețete la malaxat
* încălzirea amestecului de materii prime
* omogenizare
* răcirea treptată a amestecului
* ambalarea
* comercializarea

**4.1.** **Poziționarea amplasamentului pe care se desfășoară activitatea, în interiorul ariilor naturale protejate ( tip arie, cod arie protejata) – nu este cazul**

**5.Produsele şi subprodusele obţinute - cantităţi, destinaţie:**

|  |  |  |  |  |
| --- | --- | --- | --- | --- |
| Tip produs/ subprodus | Denumire produs/ subprodus | Cantitate/ Luna | UM | Destinație |
| Cosmetice | Creme, seruri, unturi, Balsam,  | 800 | Buc/lună | Clienți |
| Sapun  | Sapun solid | 400 | Buc/lună | Clienți |
| Sampoane, gel de dus, sapun lichid | Gel de dusSampon, Balsam, MascaSapun lichid | 300 | Buc/lună | Clienți |
| Igienizant de maini | Igienizant | 30 | Buc/lună | Clienți |

**6.Datele referitoare la centrala termica proprie - dotare, combustibili utilizaţi (compoziţie, cantităţi), producţie**

|  |  |  |  |  |  |
| --- | --- | --- | --- | --- | --- |
| Tip combustibil | Combustibil | Cantitate | UM | Tipul centralei | Puterea nominala a centralei |
| Alte gaze | Gaz metan | 600 | mc | Centrala cu tiraj fortat | 24KW |

**7.Alte date specifice activitatii: (cod-uri CAEN care se desfasoara pe amplasament, dar nu intra pe procedura de autorizare)**

|  |  |
| --- | --- |
| **Cod CAEN Rev.2** | **Denumire activitate CAEN Rev.2** |
| 1032 | Fabricarea sucurilor de fructe şi legume |
| 1083 | Prelucrarea ceaiului şi cafelei |

1. **Programul de funcţionare -**  4 ore/zi, 5 zile/săptămână, 260 de zile / an.

### II. INSTALATIILE, MĂSURILE ŞI CONDIŢIILE DE PROTECŢIA MEDIULUI

**1.Staţiile şi instalaţiile pentru reţinerea, evacuarea şi dispersia poluanţilor in mediu din dotare (pe factori de mediu):**

**AER**:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cod CAEN Rev.2** | **Denumire coş** | **Înălțime (m)** | **Diametru bază (m)** | **Diametru vârf (m)** | **Poluant** | **Echipament depoluare** | **Eficiență (%)** | **X Stereo70** | **Y Stereo70** |
| 0142 | Coș de evacuare gaze arse pentru centralele termice | H = 80 cmΦ = 10 cm | pulberi | - |  |  | max 5 mg/Nmc |
| Monoxid de carbon | - | max 100 mg/Nmc |
| Oxizi de sulf | - | max .35mg/Nmc |
| Oxizi de azot | - | max 350mg/Nmc |

**Alte surse de poluare -** Nu este cazul

**APĂ: -** Nu este cazul

**SOL:**- Activitatea se desfășoară în spațiu de producție cu fundație din beton

**2.Alte amenajări speciale, dotări şi măsuri pentru protecţia mediului:**

- recipienți adecvați pentru colectarea selectivă a deșeurilor

**3.Concentrațiile și debitele masice de poluanţi, nivelul de zgomot, de radiaţii, admise la evacuarea în mediu, depăşiri permise şi în ce condiţii :**

***APA***

 Pentru apele uzate menajere evacuate in canalizare se vor respecta prevederile din Normativului NTPA 002 privind condițiile de evacuare a apelor uzate în rețelele de canalizare ale localităților, aprobată de HG 188/2002, modificată și completată cu HG nr. 352/2005 pentru aprobarea unor norme privind condițiile de descărcare în mediu acvatic a apelor uzate, modificată și completată cu HG 210/2007;

***AER***

Activitatea desfăşurată pe amplasament va respecta:

* prevederile Legii nr. 104/2011 privind calitatea aerului înconjurător, cu completările și modificările ulterioare, pentru indicatorii de calitate a aerului specifici activităţii;
* prevederile conform STAS 12574/1987, OUG nr. 243/2000 privind calitatea aerului înconjurător aprobată prin Legea 655/2001, modificată și completată cu OUG nr. 12/2007, Ord. 592/2002 cu completările ulterioare.

***SOL***

- Conform Ordinului nr. 756/1997 pentru aprobarea Reglementării privind evaluarea poluării mediului, modificat prin Legea nr. 104/2011;

***ZGOMOT***

- Conform SR 100092017 și conform Ordinului nr. 119/2014 pentru aprobarea normelor de igienă și sănătate publică privind mediul de viață al populației; emisiile de zgomot provenite din activitate nu trebuie să genereze nici un element de zgomot perturbator continuu sau intermitent la nici o locație sensibilă;

**Alte condiții de funcționare decât cele normale:**

În cazul condițiilor planificate de funcționare altele decît cele normale (porniri/opriri), titularul are obligația limitării timpului de operare în aceste condiții.

În cazul unor situații neplanificate (de ex. accidente, oprirea alimentării cu energie, combustibil, disfuncționalități ale sistemelor de colectare/tratare şi evacuare a emisiilor, etc.) titularul are obligația opririi în cel mai scurt timp posibil din punct de vedere tehnologic a instalației generatoare de emisii.

Titularul are obligația să ia toate măsurile ca în aceste condiții de funcționare emisiile din instalație să nu genereze deteriorarea calității aerului.

**III. MONITORIZAREA MEDIULUI**

**1. Indicatorii fizico-chimici, bacteriologici şi biologici emisi, emisii de poluanţi, frecvenţa, modul de valorificare a rezultatelor:**

**Monitorizarea aerului:** Nu este cazul.

**Monitorizarea apei:** Nu este cazul.

**Monitorizarea apei subterane:** Nu este cazul.

**Monitorizarea solului:** Nu este cazul.

**Monitorizarea zgomotului:** Nu este cazul.

**2.Datele ce vor fi raportate autorităţii teritoriale pentru protecţia mediului şi periodicitatea se regăsesc la capitolul VII, în tabelul care centralizează toate obligațiile de raportare ale titularului.**

**IV. Modul de gospodărire a deşeurilor şi a ambalajelor**

**1.Deşeurile produse ( tipuri, compoziție, cantități ):**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod deșeu | Denumire deșeu | Sursă generatoare | Cantitate | UM | Operatiune valorificare / eliminare | Cod Operatiune | Denumire operațiune |
| 20 03 01 | Deșeuri minicipale amestecate | Activitate | 50 | Kg/luna | Valorificare | R12 | Schimb de deșeuri ăn vederea efectuarii oricprei dintre operațiile numerotate de la R1 la R11 |
| 15 01 01 | Deșeu ambalaj hartie/ca**r**ton | Activitate | 20 | Kg/luna | Valorificare | R12 | Schimb de deșeuri ăn vederea efectuarii oricprei dintre operațiile numerotate de la R1 la R11 |
| 15 01 02 | Deșeu ambalaje de mase plastice | Activitate | 15 | Kg/luna | Valorificare | R12 | Schimb de deșeuri ăn vederea efectuarii oricprei dintre operațiile numerotate de la R1 la R11 |
| 15 01 07 | Deșeu ambalaj de sticlă | Activitate | 1 | Kg/luna | Valorificare | R12 | Schimb de deșeuri ăn vederea efectuarii oricprei dintre operațiile numerotate de la R1 la R11 |
| 15 01 10\* | Ambalaje care conțin reziduuri sau sunt contaminate cu substanțe periculoase | Activitate | 3 | Kg/lună | Valorificare | R12 | Schimb de deșeuri ăn vederea efectuarii oricprei dintre operațiile numerotate de la R1 la R11 |
| 19 08 09 | Deșeuri grasimi din separatorul de grăsimi | Activitate | 1 | Kg/lună | Valorificare | R12 | Schimb de deșeuri ăn vederea efectuarii oricprei dintre operațiile numerotate de la R1 la R11 |

**2.Deșeurile colectate (tipuri, compozitie, cantitati, frecventa): - nu este cazul**

**Deşeuri de echipamente electrice şi electronice colectate – nu este cazul**

**Deşeuri de baterii şi acumulatori colectate – nu este cazul**

**3.Deşeurile stocate temporar ( tipuri, compozitie, cantitati, mod de stocare ): - Nu este cazul**

**4. Deșeuri tratate ( valorificate/eliminate ): - nu este cazul**

**5.Modul de transport al deşeurilor şi măsurile pentru protecţia mediului:**

- deşeurile menajere sunt preluate de firmă de salubritate cu maşini speciale din dotare;

- deșeurile de ambalaje care conțin reziduuri sau sunt contaminate cu substanțe periculoase sunt eliminate prin firme specializate autorizate;

- Transportul tuturor deșeurilor colectare se face cu respectarea cerințelor de transport stabilite de H.G. nr. 1061/2008 privind transportul deșeurilor periculoase și nepericuloase pe teritoriul Romaniei;

**6.Mod de eliminare ( depozitare definitivă, incinerare ):**

- conform legislației în vigoare

**7. Monitorizarea gestiunii deşeurilor :**

- se va ţine o evidenţă a deşeurilor (tipuri, cantităţi, sortarea şi valorificarea prin unităţi specializate a celor reciclabile) conform legislaţiei în vigoare

**8. Ambalajele folosite - tipuri şi cantitǎţi:**

|  |  |  |
| --- | --- | --- |
| Tip ambalaj | Cantitate | U.M |
| Sticlă | 2 | Kg/luna |
| Plastic | 20 | Kg/luna |
| Hârtie/Carton | 3 | Kg/luna |

**9. Modul de gospodărire a ambalajelor  ( valorificate ) :**

- conform Legii nr. 249/2015 privind modalitatea de gestionare a ambalajelor şi a deşeurilor de ambalaje, completată şi modificată prin OUG nr. 38/2016 şi OU nr. 5/2019;

**V. Modul de gospodărire a substanţelor şi preparatelor periculoase**

1. **Substanţele şi preparatele periculoase produse sau folosite ori comercializate / transportate (categorii, cantităţi ):**

|  |  |  |  |  |
| --- | --- | --- | --- | --- |
| Tip | Substanta chimica periculoasa/ Categorie de amestec | Cantitate | UM | Fraza de pericol |
| **Amestecuri** | **CocamidoPropyl Betaina** | **1** | **Kg/luna** | H315  |
| **Amestecuri** | **Betaina 30%** | **10** | **Kg/luna** | H412, H318 |
| **Amestecuri** | **Decyl glucoside** | **3** | **Kg/luna** | H318 |
| **Amestecuri** | **Lauryl glucoside** | **2** | **Kg/luna** | H 315 |
| **Substanță periculoasă** | **Hidroxid de sodiu** | **10** | **Kg/luna** | H314, H290, H319  |
| **Amestecuri** | **Alcool izopropilic** | **20** | **Kg/luna** | H225, H319, H336  |
| **Amestecuri** | **Detergent** | **0,5** | **Kg/luna** | H318  |
| **Amestecuri** | **Dezinfectanți** | **0,5** | **Kg/luna** | H225, H319, H335 |

**2.Modul de gospodarire:** toate substanţele şi preparatele chimice utilizate se gestionează (depozitare, comercializare, utilizare) în conformitate cu prevederile Legii nr. 360/2003 (r1) privind regimul substanţelor şi preparatelor chimice periculoase

* + **ambalare:** - ambalajele originale, etichetate corespunzător cu semne caracteristice care avertizează că preparatele sunt toxice, inflamabile, nocive, periculoase; substanțele periculoase trebuie să fie ambalate astfel încât să împiedice orice pierdere de conținut prin manipulare, transport și depozitare;
	+ **transport:** - cu mijloace de transport rutiere, autorizate pentru mărfuri periculoase ale furnizorilor;
	+ **depozitare:** - substanțele și preparatele periculoase sunt păstrate în ambalajele originale, în încăperi separate, închise ermetic, în spații bine ventilate, separate pe clase de substanțe, departe de surse de căldură sau care produc scântei, departe de umezeală, lumină și materiale incompatibile;
	+ **folosire/comercializare: -** se vor lua toate măsurile necesare pentru protecția mediului înconjurător, a sănătății pentru asigurarea securității la locul de muncă prin solicitarea către producătorul/importatorul/ distribuitorul de substanțe sau preparate periculoase a fișei tehnice de securitate.

**3.Modul de gospodarire a ambalajelor folosite sau rezultate de la substantele si preparatele periculoase:** - *nu este cazul*

**4.Instalatiile, amenajarile, dotarile si masurile pentru protectia factorilor de mediu si pentru interventie in caz de accident:**

 Instalația **nu intră** sub incidența Directivei SEVESO la limita superiară a cantităților relevante de substanțe periculoase (cu Raport de Securitate și cu Politica de Prevenire a Accidentelor Majore)

 **Instalații de stocare a substanțelor periculoase** – Nu este cazul

 **Pericole și consecințe ale accidentelor majore identificate** – Nu este cazul

 **Sisteme de siguranță existente** – Nu este cazul

* + 1. **Monitorizarea gospodǎririi substanţelor şi preparatelor periculoase:**

\_\_- se va ţine evidenţa strictă - cantităţi, caracteristici, mijloace de asigurare - a substanţelor şi preparatelor periculoase, inclusiv a recipienţilor şi ambalajelor, conform OUG 195/2005, privind protecţia mediului, aprobată cu modificări și completări prin Legea 265/2006, modificată şi completatăprin OUG nr. 57/2007 și OUG nr. 114/2007.

**VI. Programul de conformare - măsuri pentru reducerea efectelor prezente și viitoare ale activităților** - nu este cazul;

**VII. Datele ce vor fi raportate autorității pentru protecția mediului și periodicitatea**

\_\_- datele solicitate ȋn prezenta autorizaţie şi/sau datele solicitate de reprezentanţii A.P.M. Cluj;

\_\_- poluări accidentale, elemente care ar putea afecta negativ starea mediului în zonă – imediat la Dispecerat APM Cluj program permanent tel **0766868594**;

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Acces aplicații SIM** |
| **1** | Statistica deşeurilor: Chestionar 4: PRODDES - completat de producătorii de deşeuri. | anual | 1 ianuarie - 15 martie | Chestionar 4: PRODDES – completat de producătorii de deşeuri. |
| **2** | Deşeuri Ambalaje: Anexa 1: Producători şi importatori de ambalaje de desfacere, de produse ambalate, supraambalatori de produse ambalate | anual | 1 februarie - 25 februarie | Anexa 1 - Producători şi importatori de ambalaje de desfacere, de produse ambalate, supraambalatori de produse ambalate |
| **3** | Substanțe chimice periculoase – Importator/producție/utilizare substanțe/amestecuri periculoase și articole cu substanțe restricționate | anual | 1 februarie - 15 iunie | Substanțe chimice periculoase |

\_\_- raportarea anuală la APM Cluj a programului de prevenire și reducere a cantităților de deșeuri generate din activitatea proprie, conform art. 44 și Anexei nr. 8 din OUG 92/2021 privind regimul deșeurilor, *cu modificările și completările ulterioare*, până la data de 15 martie a anului în curs pentru anul precedent, **electronic,**în sistemul pus la dispoziție de ANPM;

\_\_- raportare anuală la APM Cluj a evidenței gestiunii deșeurilor conform art. 48 (1) din OUG 92/2021 privind regimul deşeurilor, până la data de 15 martie a anului în curs pentru anul precedent, în format de hârtie și electronic în sistemul pus la dispoziție de APM;

\_\_- raportare anuală la APM Cluj, conform Ordinului nr. 794/2012 privind procedura de raportare a datelor referitoare la ambalaje şi deşeuri de ambalaje, până la data de 25 februarie pentru anul precedent;

\_\_- raportarea anuală la solicitarea APM Cluj a substanțelor chimice și preparatelor vehiculate în cantități de cel puțin 1 tonă/an, pentru realizarea inventarului anual, în vederea aplicării Regulamentului (CE) nr. 1907/2006 (REACH)

\_\_- cantitățile de deșeuri colectate se vor raporta în chestionarul PRODDES

**Prezenta autorizație de mediu conține (15) pagini și a fost eliberată în 3 exemplare.**

**DIRECTOR EXECUTIV,**

**Adina SOCACIU**

**ȘEF SERVICIU AAA, Întocmit,**

**Ing. Anca CÎMPEAN cons. Luisa Nicoleta OPREA**